section_heading: Životopis
paragraph_text: Rodio se u Cerniku kod Nove Gradiške i odrastao u blizini cerničkog franjevačkog samostana. 1966. stupio je u Franjevački red i Hrvatsku franjevačku provinciju sv. Ćirila i Metoda čije je sjedište u Zagrebu. Novicijat je završio u Cerniku, a studij filozofije na Trsatu. Teologiju je diplomirao 1974. na Katoličkom sveučilištu u Eichstättu, u Njemačkoj. Na istom je sveučilištu 1976. postigao i licencijat iz teologije. 1974. zaređen je za svećenika.